**Együtt dolgozunk – erkölcstan óravázlat**

|  |  |
| --- | --- |
| óra célja | Az önismeret fejlesztése a szükségletek, igények és vágyak megfogalmazásával, az én-kép alakítása a szándék és a tulajdonságok feltérképezésével. Az egyéni és közösségi boldogulást támogató értékek melletti elköteleződés támogatása. A sokféleség mint érték elfogadása. |
| időkeret  | 1 tanítási óra |
| korosztály | 8. évfolyam |
| tanóra | erkölcstan |
| képességfejlesztés | A tanulók kompetenciatudatának megalapozása saját nevelésük, személyes sorsuk alakításában.A belső igények felismerése és megfogalmazása, a reális énképhez minél közelebb álló énideál kialakítása, az egyes tettek következményeinek belátása, társadalmilag elfogadott magatartási normák betartása, önkontroll, önmotiválás, önismeret, egyéni arculatformálás, hatékony kommunikáció, ok-okozati összefüggés, problémamegoldás, együttműködési készség, kooperativitás, tolerancia, figyelem, auditív figyelem, érzelmek kifejezése, empátiakészség, rendszerező képesség, információszerzés és –feldolgozás, szókincsbővítés |
| eszközök | - 5 db kislabda- Magyar Értelmező Kéziszótár- 17 db Szitakötő folyóirat (39. szám), 4 db csomagolópapír, filctollak, 4 db feladatlap csoportoknak- 1 db nagy hőlégballon rajza kartonpapíron, 17 db kulcslyuk-emberke, gyurmaragasztó- 4 X 17 db tulajdonságkártya borítékban, 4 db ragasztó, 4db osztálynévsor- 8. osztályos erkölcstan tankönyv- „Jó tett helyébe jót várj!” társasjáték alaplap, 4 db színes bábu, 1 db dobókocka |

**Módszertani kiegészítések:**

Előzetes, szüneti feladatok:

1. terem berendezése: asztalok elrendezése négy-ötfős csoportmunkához a terem szélén, színpad előkészítése a szerepjátékokhoz
2. szükséges eszközök bekészítése
3. házi feladat felírása a táblára (letakarva, csak óra végén nézzük meg)

**Támogató rendszer:**

- Szitakötő folyóirat 39. száma 2017-3 ősz

- Erkölcstan tankönyv 8. évfolyam számára,OFI Kísérleti tankönyv

- Magyar Értelmező Kéziszótár, Akadémiai Kiadó, Budapest, 1989

- életpálya-építés kompetenciaterület „A” SuliNova 2006.

**Óratervezet**

|  |
| --- |
| **Ráhangolódás** (5 perc) |
| tevékenység: | labdajáték |
| tanári instrukciók: | A gyerekek körben állnak. Mindenki mond egy kellemes (pozitív) belső, emberi tulajdonságot. Kislabdát dobnak körbe úgy, hogy mindenki egyszer megkapja a labdát. Meg kell nevezni -az osztálytárs által mondott tulajdonsággal- és jegyezni, kitől kapta és kinek dobta tovább. A játék több labda játékba hozásával folytatódik, ekkor már nem kell a tulajdonságokat mondani. Az utolsó kör után mindenki elmondja a tulajdonsága kellemetlen párját. |
| kiemelt készségek, képességek: | együttműködési készség, kooperativitás, figyelem, tolerancia, szókincsbővítés |
| munkaforma: | osztálymunka |
| módszerek: | játék |
| eszközök: | 5 db kislabda |

|  |
| --- |
| **Tartalom-feldolgozás** (38 perc) |
| I. tevékenység (2 perc) | Az „utálatos” tulajdonság értelmezése |
| tanári instrukciók: | Utálatos szó magyarázata a tanulók saját szavaival és a Magyar Értelmező Kéziszótár segítségével |
| kiemelt készségek, képességek: | együttműködési készség, tolerancia, információszerzés és -feldolgozás |
| munkaforma: | osztálymunka |
| módszerek: | megbeszélés |
| eszközök: | Magyar Értelmező Kéziszótár, Akadémiai Kiadó, Budapest 1989 |

|  |  |
| --- | --- |
| II. tevékenység (7 perc): | Szitakötő folyóirat Komjáthy Ágnes: Tulajdonképpen című cikkének feldolgozása |
| tanári instrukciók: | A tanulók csoportokban dolgoznak.a) Minden csoport elolvassa a cikket (folyóirat 30-31. oldal).b) Csomagolópapírra összegyűjtik a kapott kérdésre a válaszokat.1. csoport: Gyűjtsétek össze, milyen utálatos dolgokat tett, tervezett a cikk szereplője az iskolában, illetve otthon!2. csoport: Gyűjtsétek össze, hogyan érezte magát a cikk szereplője akkor, amikor utálatos dolgokat tett az iskolában, illetve otthon!3. csoport: Gyűjtsétek össze, milyen jó dolgokat tett a cikk szereplője az iskolában, illetve otthon!4. csoport: Gyűjtsétek össze, hogyan érezte magát a cikk szereplője akkor, amikor jó dolgokat tett az iskolában, illetve otthon!c) Készüljetek fel egy szerepjátékra! Mutassatok be egy iskolai utálatos cselekedetet! |
| kiemelt készségek, képességek: | információszerzés és -feldolgozás, együttműködési készség, kooperativitás, érzelmek kifejezése, empátiakészség, rendszerező képesség |
| munkaforma: | csoportmunka |
| módszerek: | kooperatív csoportmunka |
| eszközök: | 17 db Szitakötő folyóirat (39. szám), 4 db csomagolópapír, filctollak, 4 db feladatlap csoportoknak (I. számú melléklet) |

|  |  |
| --- | --- |
| III. tevékenység (7 perc): | Beszámolók a csoportmunkákról |
| tanári instrukciók: | a) Az 1. csoport felsorolja az összegyűjtött utálatos tevékenységeket. A 2. csoport felidézi az összegyűjtött érzelmeket.b) Minden csoport bemutatja a szerepjátékát.c) A szerepjátékok (konfliktusok, „utálatos dolgok” megoldására „én-üzenetek” alkalmazása.d) 3. és 4. csoport beszámolója az összegyűjtött cselekedetekről és érzelmekről. |
| kiemelt készségek, képességek: | együttműködési készség, kooperativitás, érzelmek kifejezése, empátiakészség, az egyes tettek következményeinek belátása, társadalmilag elfogadott magatartási normák betartása, problémamegoldás, tolerancia, auditív figyelem |
| munkaforma: | csoportmunka |
| módszerek: | kooperatív csoportmunka |
| eszközök: | - |

|  |  |
| --- | --- |
| IV. tevékenység (6 perc): | „Jócselekedet hőlégballon” készítése |
| tanári instrukciók: | a) Minden tanuló ír egy-egy kulcslyuk-emberkére egy olyan jó cselekedetet, amellyel segíteni tud a padtársának, illetve osztálytársának.b) A kulcslyuk-emberkék felhelyezése a hőlégballonra. |
| kiemelt készségek, képességek: | együttműködési készség, érzelmek kifejezése, empátiakészség, társadalmilag elfogadott magatartási normák betartása, auditív figyelem, önkontroll, önmotiválás, önismeret, egyéni arculatformálás |
| munkaforma: | egyéni és osztálymunka |
| módszerek: | önmotiváló kulcs-emberke készítése, jócselekedetek összegyűjtése |
| eszközök: | 1 db nagy hőlégballon rajza kartonpapíron, 17 db kulcslyuk-emberke, gyurmaragasztó |

|  |  |
| --- | --- |
| V. tevékenység (8 perc): | Tulajdonságleltár készítése |
| tanári instrukciók: | A tanulók csoportokban dolgoznak.Minden csoport kap egy osztálynévsort és 17 kellemes, belső tulajdonságot. A tulajdonságokat a csoportok a tanulók neve mellé ragasztják. Minden tulajdonságot csak egyszer lehet felhasználni, mindenkinek kell adni tulajdonságot.Csoportforgóban meghallgatjuk a csoportok megoldását. |
| kiemelt készségek, képességek: | együttműködési készség, kooperativitás, érzelmek kifejezése, empátiakészség, auditív figyelem, egyéni arculatformálás, önkontroll, a reális énképhez minél közelebb álló énideál kialakítása, hatékony kommunikáció |
| munkaforma: | csoportmunka |
| módszerek: | kooperatív csoportmunka, csoportforgó |
| eszközök: | 4 db osztálynévsor, 4 X 17 db tulajdonságkártya (II. számú melléklet), 4 db ragasztó |

|  |  |
| --- | --- |
| VI. tevékenység(3 perc): | Együttműködés: La Fontaine: Az oroszlán hadba indul című tanmeséjének feldolgozása  |
| tanári instrukciók: | La Fontaine: Az oroszlán hadba indul című tanmeséje alapján megbeszéljük, hogyan tud összehangoltan működni egy közösség több tagja. |
| kiemelt készségek, képességek: | auditív figyelem, hatékony kommunikáció, ok-okozati összefüggés, problémamegoldás |
| munkaforma: | osztálymunka |
| módszerek: | felolvasás, megbeszélés |
| eszközök: | erkölcstan tankönyv 28. oldal |

|  |  |
| --- | --- |
| VII. tevékenység (5 perc): | „Jó tett helyébe jót várj!” társasjáték 4 csoporttal |
| tanári instrukciók: | Minden csapat húz egy színes bábut. A bábut elhelyezik az első sorban. Minden csapat először annyit léphet a bábujával, amennyit dobott. A pályákon csapdák vannak: a színezett mezők. Ha ilyenbe lép egy csapat, akkor nem dobhat. A csapda gazdája megteheti, hogy miután dobott a saját bábuja helyett egy másik csapatéval lép előre, ezzel kimenti a másikat a csapdából. A játék után megbeszélés: Ki segített, miért segített, „megérte-e” a segítségadás? |
| kiemelt készségek, képességek: | auditív figyelem, hatékony kommunikáció, ok-okozati összefüggés, problémamegoldás, az egyes tettek következményeinek belátása |
| munkaforma: | osztálymunka |
| módszerek: | játék |
| eszközök: | „Jó tett helyébe jót várj!” társasjáték alaplap, 4 db színes bábu, 1 db dobókocka |

|  |
| --- |
| **Összegzés, házi feladat feladása** (2 perc) |
| tanári instrukciók: | A tanár és a diákok röviden értékelik az osztály munkáját.Házi feladat: Fogalmazzanak meg a tanulók magukról egy hirdetést „Padtársat keresek” címmel, amelyben írják le, miért járna jól az, aki őt választaná padtársnak. A hirdetést írólapra írják, ezeket jövő óra elején a tanár összeszedi, és egyesével felolvassa. Ki kell majd találni, ki adhatta fel a hirdetést.  |
| kiemelt készségek, képességek: | a reális énképhez minél közelebb álló énideál kialakítása, belső igények felismerése és megfogalmazása, önkontroll, egyéni arculatformálás, rendszerező képesség |
| munkaforma: | osztálymunka |
| módszerek: | megbeszélés, tanári magyarázat |
| eszközök: | házi feladat a táblán |

**I. számú melléklet**

Feladatlap csoportoknak

1. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, milyen utálatos dolgokat tett, tervezett a cikk szereplője az iskolában, illetve otthon!

c) Készüljetek fel egy szerepjátékra! Mutassatok be egy iskolai utálatos cselekedetet!

2. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, hogyan érezte magát a cikk szereplője akkor, amikor utálatos dolgokat tett az iskolában, illetve otthon!

c) Készüljetek fel egy szerepjátékra! Mutassatok be egy iskolai utálatos cselekedetet!

3. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, milyen jó dolgokat tett a cikk szereplője az iskolában, illetve otthon!

c) Készüljetek fel egy szerepjátékra! Mutassatok be egy iskolai utálatos cselekedetet!

4. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, hogyan érezte magát a cikk szereplője akkor, amikor jó dolgokat tett az iskolában, illetve otthon!

c) Készüljetek fel egy szerepjátékra! Mutassatok be egy iskolai utálatos cselekedetet!

**II. számú melléklet**

Tulajdonságkártyák

|  |  |  |  |
| --- | --- | --- | --- |
| figyelmes | alapos | kiegyensúlyozott | nagylelkű |
| jó szervező | őszinte | energikus | szórakoztató |
| megértő | elfogulatlan | kitartó | béketűrő |
| megbízható | türelmes | szókimondó | megfontolt |
| becsületes |  |  |  |

**III. számú melléklet**

La Fontaine: Az Oroszlán hadba indul

Az Oroszlán hadat forgat király-eszében:
komoly tanácsot ül s szétküldi tisztjeit,
sok állatot így értesít.
Pártolja mind, maga módján segítni készen:
az Elefánt háton vihet,
szükséges szert a hadmenetben,
de küzd is majd az ütközetben,
a Medve támadást vezet,
a huncut Róka majd csellel segít a hadnak,
ellenséget derít a mókázó Majom.
Az egyik szól: "Szamár nem kell, lassú nagyon,
és Nyulakat se hozz, mindentől megriadnak."
"Nem - szólt a nagy Király -, én hasznukat veszem:
hadnépünk nélkülük teljes nem volna mégse,
kürtös lesz majd a Füles, rettent a kürtölése,
A nyulakat pedig futárokká teszem."

Okos király, példája bölcsességnek,
ésszel hasznát veszi minden kicsiny hivének,
mert látja képességüket.
Bölcsnek haszontalan itt semmi sem lehet.